2020. gada 24. novembrī Rīkojums Nr. 674

Rīgā (prot. Nr. 76 4. §)

**Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"**

1. Izdarīt Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (Latvijas Vēstnesis, 2020, 216A., 221B., 223A. nr.) šādus grozījumus:

1.1. ar 2020. gada 27. novembri papildināt 5.2. apakšpunktu aiz vārdiem "saimnieciskos pakalpojumus" ar vārdu "klātienē";

1.2. papildināt 5.5. apakšpunktu aiz vārda "izņemot" ar vārdiem "organizētu amatiermākslas mēģinājumu norises vietas individuālu mēģinājumu norises laikā un";

1.3. papildināt 5.13.2.3. un 5.13.2.4. apakšpunktu aiz vārda "attālināti" ar vārdiem un skaitli "ja klātienē vienā telpā uzturas ne vairāk kā 10 izglītojamie";

1.4. papildināt 5.13.3. apakšpunktu aiz vārdiem "veikt attālināti" ar vārdiem un skaitli "ja klātienē vienā telpā uzturas ne vairāk kā 10 izglītojamie";

1.5. izteikt 5.17.2. apakšpunktu šādā redakcijā:

"5.17.2. sporta treniņi (nodarbības) iekštelpās notiek individuāli vai viena sporta speciālista vadībā vienai personai vai personām, kas dzīvo vienā mājsaimniecībā, ievērojot divu metru distanci, kā arī vienai personai nodrošinot ne mazāk kā 15 m2 no apmeklētājiem pieejamās sporta norises vietas telpu platības, un telpu piepildījums nepārsniedz 20 % no maksimāli iespējamā cilvēku skaita, ko pieļauj telpas infrastruktūra;";

1.6. papildināt 5.34.3. apakšpunktu aiz vārdiem "un tas ir negatīvs" ar vārdiem un skaitli "vai klientam ir ģimenes ārsta izsniegta izziņa, ka persona ir izslimojusi Covid-19";

1.7. papildināt rīkojumu ar 5.38., 5.39. un 5.40. apakšpunktu šādā redakcijā:

"5.38. Slimību profilakses un kontroles centram līdz kārtējās nedēļas otrdienai plkst. 12.00 savā tīmekļvietnē publicēt informāciju par pašvaldībām, kurās iepriekšējā nedēļā 14 dienu kumulatīvās saslimstības rādītājs uz 100 000 iedzīvotājiem par 50 % pārsniedzis valsts vidējo rādītāju (turpmāk – pašvaldības ar paaugstinātu saslimstības rādītāju);

5.39. pašvaldībās ar paaugstinātu saslimstības rādītāju no kārtējās nedēļas ceturtdienas papildus:

5.39.1. pārtraukt jebkāda veida izglītības procesa norisi klātienē, izņemot:

5.39.1.1. pirmsskolas izglītības programmas apguvi;

5.39.1.2. vispārējās izglītības programmas apguvi no 1. līdz 4. klasei, ja vienam izglītojamam tiek nodrošināti ne mazāk kā 3 m2 no mācību norises telpas platības un pedagogi mācību procesa laikā un ārpus tā izglītības iestādes telpās lieto mutes un deguna aizsegus (tai skaitā starptautiskās izglītības programmas apguvi attiecīgajām klasēm atbilstošā izglītojamo vecuma grupā);

5.39.2. pārtraukt kultūrvietu un izstāžu norises vietu, tai skaitā gadatirgu, darbību, izņemot grāmatu izsniegšanu līdzņemšanai bibliotēkās;

5.39.3. pārtraukt sporta treniņu (nodarbību) norisi iekštelpās, izņemot šā rīkojuma 5.17.3. apakšpunktā minētajām personām;

5.39.4. aizliegt privātus pasākumus, izņemot vienas mājsaimniecības ietvaros;

5.39.5. atļaut bēru ceremoniju noturēšanu ārtelpās un kristību ceremoniju noturēšanu neatliekamos gadījumos, ja tiek nodrošināti šā rīkojuma 5.4. apakšpunktā noteiktie pulcēšanās ierobežojumi un tiek lietoti mutes un deguna aizsegi;

5.39.6. pilsētas sabiedriskā transporta pārvadātājam organizēt iekāpšanu un izkāpšanu tā, lai pasažieru skaits transportlīdzeklī nepārsniedz 50 % no tā ietilpības. Ja transportlīdzeklī tā specifikas dēļ nav iespējams kontrolēt pasažieru iekāpšanu un izkāpšanu, transportlīdzeklī tiek marķētas sēdvietas, nodrošinot distancēšanās prasības;

5.39.7. saimnieciskā pakalpojuma sniedzējam:

5.39.7.1. nodrošināt, ka saimnieciskā pakalpojuma sniegšanas vietās, tai skaitā tirdzniecības pakalpojumu sniegšanas vietās iekštelpās un ārtelpās, atrodas ne vairāk kā 20 % no maksimāli iespējamā cilvēku skaita, ko pieļauj konkrētās vietas infrastruktūra;

5.39.7.2. pie ieejas labi redzamā vietā izvietot informāciju, tai skaitā svešvalodās, par maksimāli pieļaujamo cilvēku skaitu, kas vienlaikus var atrasties konkrētajā vietā;

5.40. no 2020. gada 27. novembra šā rīkojuma 5.39. apakšpunktā minētie ierobežojumi piemērojami Varakļānu novadā, Aknīstes novadā, Baldones novadā, Salacgrīvas novadā, Krāslavas novadā un Daugavpils pilsētā, Mārupes novadā, Mālpils novadā, Smiltenes novadā, Garkalnes novadā, Limbažu novadā un Salaspils novadā.";

1.8. papildināt rīkojumu ar 8.1 punktu šādā redakcijā:

"8.1 Tieslietu ministrs, pieņemot attiecīgu lēmumu, ārkārtējās situācijas laikā var apturēt maksātnespējas procesa administratoru amata apliecību izsniegšanu un atlikt kvalifikācijas eksāmena organizēšanu. Pieņemot minēto lēmumu, nosaka jau izsniegto maksātnespējas procesa administratoru amata apliecību izmantošanas termiņu, ņemot vērā, ka tas nedrīkst pārsniegt trīs mēnešus pēc ārkārtējās situācijas beigām.";

1.9. ar 2020. gada 30. novembri papildināt 5.13.2.2. apakšpunktu aiz vārdiem un skaitļiem "no 1. līdz 6. klasei" ar vārdiem un skaitli "ja vienam izglītojamam tiek nodrošināti ne mazāk kā 3 m2 no mācību norises telpas platības un pedagogi mācību procesa laikā un ārpus tā lieto mutes un deguna aizsegus".

2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Veselības ministre I. Viņķele